Diari Oficial de la Generalitat Valenciana


Sumari del DOGV 8241, del 23-02-2018 (2018/1716)

RESOLUCIÓ de 14 de febrer de 2018, del conseller de Transparència, Responsabilitat Social, Participació i Cooperació, per la qual s'aprova la modificació de la Carta de Serveis de la Guia PROP Electrònica.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1716


Data del document
:   14-02-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * norma de qualitat

RESOLUCIÓ de 14 de febrer de 2018, del conseller de Transparència, Responsabilitat Social, Participació i Cooperació, per la qual s'aprova la modificació de la Carta de Serveis de la Guia PROP Electrònica. [2018/1716]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, a fi de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i resultats dels seus plans i programes i la seua corresponent publicitat.  
  
En el capítol III de l'esmentat decret es definix el sistema de gestió de les cartes de serveis, com un instrument de millora contínua dels serveis, mitjançant el qual les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis es gestionarà de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i estarà suportada en una aplicació informàtica corporativa, en la que se n'aniran introduint totes les dades corresponents a l'evolució dels objectius i indicadors associats als compromisos de qualitat, de manera que s'efectuarà tant el seu control i seguiment, com la gestió completa dels aspectes essencials de les cartes.  
La modificació de la Carta de Serveis de la Guia PROP Electrònica, aprovada inicialment per Resolució de 27 d'agost de 2010, de la consellera de Justícia i Administracions Pública, s'ha impulsat per la Sotssecretaria de la Conselleria de Transparència, Responsabilitat Social, Participació i Cooperació. En l'elaboració del document s'han seguit les previsions del Decret 41/2016, de 15 d'abril, del Consell, anteriorment citat.  
El Servei de Qualitat, Simplificació Administrativa i Assistència Tècnica a la Inspecció, integrat en la Sotssecretaria de la Conselleria de Transparència, Responsabilitat Social, Participació i Cooperació, té entre les seues funcions la de coordinar, homogeneïtzar, actualitzar i validar la informació que continga el catàleg de procediments administratius de la Generalitat i el seu sector públic, dirigits a institucions, persones jurídiques o físiques, la normalització dels seus formularis i la coordinació de la guia de persones i departaments de la Generalitat, sent la Guia PROP Electrònica, publicada en el portal corporatiu de la Generalitat, el punt únic d'accés, on s'arreplega tota la informació administrativa que integra el dit catàleg de procediments administratius de la Generalitat i el seu sector públic.  
  
D'acord amb l'article 17.2 del Decret 41/2016, de 15 d'abril, del Consell, la carta ha sigut informada, favorablement, per part de l'òrgan directiu competent en matèria de gestió i millora de la qualitat dels serveis públics, en relació amb la coherència metodològica dels processos d'elaboració i dels compromisos adquirits, així com, en relació a l'homogeneïtat de les cartes.  
Per tot allò que s'ha exposat, fent ús de la facultat que em conferix l'article 17 del esmentat Decret 41/2016, de 15 d'abril, del Consell, com autoritat competent per a procedir a la seua aprovació, resolc:  
  
  
Primer  
Aprovar la modificació de la Carta de Serveis de la Guia PROP Electrònica, que s'incorpora com a annex d'aquesta resolució.  
  
Segon  
La Carta de Serveis de la Guia PROP Electrònica estarà a disposició de la ciutadania en la pàgina institucional de la Generalitat http//www.gva.es/carta, sense perjuí d'altres accions de comunicació que pogueren realitzar-se.  
  
Tercer  
La present resolució es publicarà en el Diari Oficial de la Generalitat Valenciana (DOGV).  
  
València, 14 de febrer de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.  
  
  
  
ANNEX  
Carta de serveis de la Guia prop Electrònica  
  
COMPROMÍS INSTITUCIONAL  
La millora contínua en la relació de la ciutadania amb l'administració, així com l'excel·lència i transparència en la prestació dels seus serveis, són els objectius bàsics de la nostra organització. A través de la Guia Prop Electrònica, la Generalitat posa a disposició de la ciutadania, empreses i altres administracions, informació general sobre la seua organització i els seus procediments, la realització de tràmits i obtenció dels formularis necessaris per a la seua tramitació. Ens comprometem, per tant, a donar un servei de qualitat, que garantim amb els compromisos arreplegats en aquesta carta.  
  
MISSATGE GENERAL  
L'Administració Pública Valenciana ha d'adaptar-se als nous reptes i necessitats de la societat i per això ha de modernitzar i millorar de forma contínua els serveis públics que presta. La Generalitat assumix aquest repte i amb aquest fi incorpora, dins de la seua política de modernització, el projecte Cartes de Servei com un instrument de millora a través del qual la ciutadania podrà exigir la prestació d'uns serveis públics amb les màximes garanties de qualitat i conéixer en tot moment el seu grau de compliment. La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en el seu article 9, el dret general que tenen els ciutadans i ciutadanes a gaudir d'uns serveis públics de qualitat.  
  
CARTA DE SERVEIS DE LA «GUIA PROP ELECTRÒNICA» SERVEIS  
La Guia PROP Electrònica publicada en el portal corporatiu de la Generalitat arreplega, a través d'un punt únic d'accés, tota aquella informació administrativa que pot ser d'interés per a la ciutadania, empreses i altres administracions públiques. Integra el catàleg de procediments administratius de la Generalitat i el seu sector públic.  
La Guia PROP Electrònica presta els següents serveis:  
1. Facilita informació general sobre els tràmits que es poden realitzar i els diferents serveis que la Generalitat ofereix, especificant tota aquella informació necessària per a iniciar la seua tramitació: terminis, documentació, lloc de presentació, normativa, etc.  
2. Facilita informació i seguiment sobre totes les ofertes i convocatòries d'ocupació pública de la Generalitat. A més, facilita informació sobre les ofertes d'ocupació pública publicades en els butlletins oficials d'administracions locals i universitats de la Comunitat Valenciana, Administració de l'Estat, altres comunitats autònomes i Comunitat Europea.  
3. Facilita l'accés a formularis oficials per a iniciar procediments i realitzar tràmits, permetent la descàrrega i emplenament dels formularis per al seu registre.  
4. Facilita l'accés des de la informació general del tràmit a la tramitació telemàtica.  
5. Facilita informació sobre l'organització, competències, adreça, mapa de localització, telèfon, fax i correu electrònic de les unitats administratives de la Generalitat i dels òrgans judicials. S'ofereix igualment la informació de localització subministrada per entitats locals.  
  
6. Facilita informació sobre el personal al servei de la Generalitat: identificació i localització.  
7. Facilita la relació de les oficines a les quals el ciutadà es pot dirigir a la Comunitat Valenciana per a presentar documentació dirigida a l'Administració, indicant quin es pot presentar en cadascuna d'elles.  
  
8. Facilita informació de les últimes novetats en tràmits i ofertes d'ocupació pública a través de la subscripció al Butlletí de Novetats.  
  
  
  
COMPROMISOS I INDICADORS  
  
1. Actualitzem diàriament la informació sobre tràmits i serveis de la Generalitat.  
Termini d'actualització Valor objectiu  
 48 hores  
  
  
2. Proporcionem una informació clara i actualitzada, sobre les ofertes d'ocupació pública en les diferents Administracions Públiques, permetent el seguiment complet d'aquelles que corresponen a la Generalitat i els seus organismes autònoms.  
Termini màxim d'actualització i/o seguiment Valor objectiu  
 48 hores  
  
  
3. Facilitem l'accés als formularis normalitzats de tràmits i ofertes   
d'ocupació pública incloses en la guia, de manera que puguen descarregar-se   
i emplenar-se electrònicament.  
Formularis disponibles a través de la guia Valor objectiu  
 90%  
  
  
4. Garantim l'accés directe a la tramitació electrònica des de la pantalla d'informació general del tràmit, si és el cas.  
Accessos disponibles a la tramitació electrònica en relació als existents Valor objectiu  
 99%  
  
  
5. Avisem diàriament al ciutadà que ho desitge, a través d'un correu electrònic, de les últimes novetats de tràmits i serveis i ofertes d'ocupació pública.  
Percentatge de dies que s'envia el butlletí de novetats Valor objectiu  
 99%  
  
  
6. El portal està disponible 24 hores al dia, 7 dies a la setmana, per a tots els serveis, excepte les parades programades. (Els tancaments temporals del portal es publiciten en el mateix amb un mínim de 24 hores d'antelació).  
Percentatge de dies de disponibilitat dels serveis per internet Valor objectiu  
 99%  
  
  
  
AJUDA'NS A PRESTAR UN MILLOR SERVEI  
Si vol presentar una queixa, suggeriment o agraïment, sobre qualsevol aspecte general del servei rebut o específicament per incompliments dels compromisos de qualitat explicitats en la carta, pot realitzar-ho a través dels impresos normalitzats que trobarà en qualsevol de les unitats de registre i d'assistència a la ciutadania de la Generalitat, el telèfon 012 o a través de la seu electrònica del Portal www.gva.es on es permet la tramitació telemàtica en l'adreça web que es detalla a continuació,   
  
https://sede.gva.es/va/web/sede\_electronica/sede\_quejas\_y\_sug.  
  
A més, pot realitzar un seguiment del grau de compliment d'aquesta carta de serveis a través de la pàgina www.gva.es/carta.  
  
En cas de detectar algun error, li preguem ens ho comunique al més prompte possible per a poder corregir-ho.  
  
  
ON ESTEM  
www.gva.es  
  
Disponibilitat de la pàgina web: 24 hores al dia, 7 dies a la setmana, excepte parades programades.  
Especificacions tècniques d'ús: servei d'accés lliure a través d'Internet Explorer i Firefox (no és necessari disposar de certificat digital).